Številka: 10002-10/2023/11

Datum: 11. 4. 2024

Na podlagi 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, [47/13](http://www.uradni-list.si/1/objava.jsp?urlid=201347&stevilka=1783) – ZDU-1G, 65/14, 55/17 in 163/22), 22., 43. in 44. člena Zakona o javnih uslužbencih (Uradni list RS, št. [63/07](http://www.uradni-list.si/1/objava.jsp?urlid=200763&stevilka=3411) – uradno prečiščeno besedilo, 65/08, 69/08 – ZTFI-A, 69/08 – ZZavar-E, 40/12 – ZUJF, 158/20 – ZIntPK-C, 203/20 – ZIUPOPDVE, 202/21 – odl. US in 3/22 – ZDeb) in 60. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24), je Vlada Republike Slovenije na 99. redni seji dne 11. 4. 2024 pod točko 5.2 sprejela naslednji

S K L E P

1. Vlada Republike Slovenije je sprejela Zbirni kadrovski načrt (ZKN) oseb javnega prava po 22. členu Zakona o javnih uslužbencih za leti 2024 in 2025, ki je kot priloga sestavni del tega sklepa.
2. Dovoljeno število zaposlenih v Predlogu Zbirnega kadrovskega načrta (ZKN) oseb javnega prava po 22. členu Zakona o javnih uslužbencih za leti 2024 in 2025 se na podlagi petega odstavka 60. člena Zakona o izvrševanju proračunov Republike Slovenije za leti 2024 in 2025 (Uradni list RS, št. 123/23 in 12/24) poveča za
55 zaposlitev v letu 2024 in za 65 zaposlitev v letu 2025, in sicer:
* Ministrstvu za delo, družino, socialne zadeve in enake možnosti za 36 v letu 2024 in za 46 v letu 2025, od tega za:
* Zavod Republike Slovenije za zaposlovanje za 20 v letu 2024 in za 30 v letu 2025,
* Zavod za pokojninsko in invalidsko zavarovanje Slovenije za 15,
* Javni štipendijski, razvojni, invalidski in preživninski sklad Republike Slovenije za 1,
* Ministrstvu za gospodarstvo, turizem in šport (za Javno agencijo Republike Slovenije za varstvo konkurence) za 2,
* Ministrstvu za infrastrukturo (za Javno agencijo za železniški promet Republike Slovenije) za 1,
* Ministrstvu za kulturo za 3, od tega za:
* Javno agencijo za knjigo Republike Slovenije za 1,
* Slovenski filmski center, javno agencijo Republike Slovenije za 2,
* Ministrstvu za solidarno prihodnost (za Stanovanjski sklad Republike Slovenije, javni sklad) za 12,
* Ministrstvu za okolje, podnebje in energijo (za Javni sklad Republike Slovenije za financiranje razgradnje Nuklearne elektrarne Krško in odlaganja radioaktivnih odpadkov in izrabljenega goriva iz Nuklearne elektrarne Krško) za 1.
1. Proračunski uporabniki sredstva za stroške dela zaposlenih javnih uslužbencev zagotavljajo v okviru sredstev za stroške dela v svojih finančnih načrtih.

Barbara Kolenko Helbl

generalna sekretarka

Priloga:

* Obrazec za pripravo tabelarnega dela kadrovskega načrta

Prejmejo:

* ministrstva
* Ministrstvo za javno upravo, Direktorat za javni sektor